2. ลักษณะการประกอบธุรกิจ

1. ประวัติความเป็นมาและการเปลี่ยนแปลงและพัฒนาการที่สำคัญ

บริษัท ควอลิตี้ เฮ้าส์ จำกัด (มหาชน) ได้จดทะเบียนก่อตั้งเมื่อวันที่ 21 ตุลาคม 2526
ด้วยทุนจดทะเบียนเริ่มแรก 1 ล้านบาท
โดยมีวัตถุประสงค์ในการประกอบธุรกิจให้บริการรับจ้างก่อสร้างบ้านอย่างครบวงจรบนที่ดินของลูกค้า
ธุรกิจพัฒนาอสังหาริมทรัพย์เพื่อขาย ธุรกิจพัฒนาอสังหาริมทรัพย์ให้เช่า
และธุรกิจร่วมลงทุนในโครงการพัฒนาอสังหาริมทรัพย์อื่น
โดยเริ่มแรกบริษัทดำเนินธุรกิจพัฒนาอสังหาริมทรัพย์ให้เช่าแบ่งเป็นโครงการที่อยู่อาศัยให้เช่าและโครงการอาคารสำนักงานให้เช่า
และได้เริ่มดำเนินธุรกิจโครงการบ้านจัดสรรเป็นครั้งแรกเมื่อเดือนมิถุนายน 2535
นอกจากนี้เมื่อวันที่ 11 กันยายน 2534
บริษัทได้รับอนุญาตให้เป็นบริษัทจดทะเบียนและหุ้นสามัญของบริษัทได้เข้าทำการซื้อขายในตลาดหลักทรัพย์แห่งประเทศไทย
ต่อมาบริษัทได้จดทะเบียนแปรสภาพเป็นบริษัทมหาชนจำกัด เมื่อวันที่ 28 มิถุนายน 2536 ในปี
2542 - 2543
บริษัทได้มีการปรับโครงสร้างทุนและโครงสร้างหนี้ให้เหมาะสมกับสภาวะการณ์การประกอบธุรกิจอสังหาริมทรัพย์

บริษัทมีการเปลี่ยนแปลงและพัฒนาการที่มีนัยสำคัญในส่วนที่เกี่ยวกับกลุ่มผู้ถือหุ้นตั้งแต่ร้อยละ 5
ขึ้นไปของจำนวนหุ้นที่มีสิทธิออกเสียงทั้งหมดดังนี้

+--------------------+--------+------+--------+-----+--------+-----+
| ผู้ถือหุ้น              | ณ      |      | ณ 28   |     | ณ 10   |     |
|                    | เมษายน |      | เมษายน |     | พ      |     |
|                    | 2542   |      | 2543   |     | ฤษภาคม |     |
|                    |        |      |        |     | 2544   |     |
+--------------------+--------+------+--------+-----+--------+-----+
|                    | จ      | ร    | จ      | ร้อ  | จ      | ร้อ  |
|                    | ำนวนหุ้น | ้อยละ | ำนวนหุ้น | ยละ | ำนวนหุ้น | ยละ |
+--------------------+--------+------+--------+-----+--------+-----+
| นายอนันต์ อัศวโภคิน    | 37,6   | 17.1 | 73,6   | 13  | 74,1   | 10  |
|                    | 47,355 |      | 16,028 | .60 | 95,271 | .97 |
+--------------------+--------+------+--------+-----+--------+-----+
| บริษัท               | 25,5   | 11.6 | 18,8   | 3   | 18,8   | 2   |
| อเมริกันอินเตอร์เนชั่น   | 03,425 |      | 08,925 | .48 | 08,925 | .78 |
|                    |        |      |        |     |        |     |
| แนล แอสชัวรันส์ จำกัด  |        |      |        |     |        |     |
+--------------------+--------+------+--------+-----+--------+-----+
| นายชาย ศรีวิกรม์      | 24,0   | 10.9 | 15,1   | 2   | 15,1   | 2   |
|                    | 20,066 |      | 20,532 | .79 | 20,532 | .24 |
+--------------------+--------+------+--------+-----+--------+-----+
| บริษัท แลนด์แอนด์เฮ้าส์  | 19,1   | 8.7  | 17,2   | 3   | 17,2   | 2   |
| จำกัด               | 31,646 |      | 16,251 | .18 | 16,251 | .55 |
|                    |        |      |        |     |        |     |
| (มหาชน)            |        |      |        |     |        |     |
+--------------------+--------+------+--------+-----+--------+-----+
| ธนาคารไทยธนาคาร    | 14,3   | 6.5  | 25,2   | 4   | 25,2   | 3   |
| จำกัด               | 37,100 |      | 85,200 | .67 | 85,200 | .74 |
|                    |        |      |        |     |        |     |
| (มหาชน)            |        |      |        |     |        |     |
+--------------------+--------+------+--------+-----+--------+-----+
| Government of      | -      | -    | -      | -   | 135,2  | 20  |
| Singapore          |        |      |        |     | 84,894 | .00 |
|                    |        |      |        |     |        |     |
| Investment         |        |      |        |     |        |     |
| Corporation Pte    |        |      |        |     |        |     |
| Ltd. *             |        |      |        |     |        |     |
+--------------------+--------+------+--------+-----+--------+-----+

หมายเหตุ : * ในระหว่างเดือนเมษายน 2544 บริษัทได้มีผู้ร่วมทุนจากต่างประเทศ คือ
Government of Singapore Investment Corporation Pte Ltd. (GIC)
เข้าถือหุ้นในบริษัทในสัดส่วนร้อยละ 20
และภายหลังมีการเสนอขายหุ้นต่อผู้ถือหุ้นเดิมในเดือนพฤษภาคม 2544 ซึ่ง GIC
ได้ใช้สิทธิซื้อหุ้นเพิ่มทุนตามสัดส่วนการถือหุ้น ทำให้สัดส่วนการถือหุ้นของ GIC
ยังคงอยู่ที่สัดส่วนร้อยละ 20 โดย GIC ได้ส่งตัวแทนเข้ามาดำรงตำแหน่งคณะกรรมการบริษัทจำนวน
2 คน และกรรมการบริหารจำนวน 1 คน

2. ภาพรวมการประกอบธุรกิจของบริษัท บริษัทย่อย และบริษัทร่วม

บริษัท ควอลิตี้ เฮ้าส์ จำกัด (มหาชน)
บริษัทย่อยและบริษัทร่วมดำเนินธุรกิจเกี่ยวกับการพัฒนาอสังหาริมทรัพย์ ซึ่งสามารถจำแนกได้ดังนี้ คือ

(1) ธุรกิจจัดสรรบ้านและที่ดินเพื่อขาย

ดำเนินการโดยบริษัท
โดยในการจัดสรรที่ดินขายพร้อมบ้านบริษัทจะพิจารณาที่ดินอยู่ในทำเลที่เหมาะสมและดำเนินการพัฒนาด้านสาธารณูปโภค
จัดสรรที่ดินออกเป็นแปลงย่อยๆ และสร้างบ้านบนที่ดินดังกล่าว
ปัจจุบันธุรกิจโครงการจัดสรรที่ดินขายพร้อมบ้านของบริษัทจะมุ่งทำเลย่านชานเมืองของกรุงเทพมหานคร
และปริมณฑล

(2) ธุรกิจอาคารชุดพักอาศัยเพื่อขาย

ดำเนินการโดยบริษัท โดยโครงการอาคารชุดพักอาศัยบริษัทจะพิจารณาทำเลย่านใจกลางเมือง
และก่อสร้างอาคารสูงเพื่อใช้เป็นที่อยู่อาศัย
โดยมีวัตถุประสงค์เพื่อตอบสนองความต้องการของลูกค้าที่ต้องการความสะดวกในการเดินทางไปทำงาน
และมุ่งตลาดกลุ่มเจ้าของกิจการและผู้บริหารระดับกลางขึ้นไปที่มีสถานที่ทำงานอยู่ใจกลางเมือง

(3) ธุรกิจอาคารที่อยู่อาศัยให้เช่า (Service Apartment)

ดำเนินการโดยบริษัท
โดยบริษัทดำเนินการก่อสร้างอาคารเพื่อบริการลูกค้าชาวต่างประเทศที่เข้ามาทำงานในประเทศไทยเช่าอยู่อาศัย
ทำเลที่ตั้งจะอยู่ในบริเวณใกล้สิ่งอำนวยความสะดวกต่างๆ
ส่วนในตัวอาคารจะมีการให้บริการทั้งด้านห้องประชุม ศูนย์ธุรกิจ ห้องอาหาร
และบริการทำความสะอาดห้องพัก รวมทั้งมีระบบรักษาความปลอดภัย

  (4) ธุรกิจอาคารสำนักงานให้เช่า

ดำเนินการโดยบริษัท โดยบริษัทก่อสร้างอาคารเพื่อบริการลูกค้าให้เช่าพื้นที่สำนักงาน
ทำเลที่ตั้งของโครงการจะอยู่ในศูนย์กลางธุรกิจ (CBD: Central Business District)

นอกจากนี้บริษัทได้จัดตั้งบริษัทย่อย คือ บริษัท คิว.เอช. อินเตอร์เนชั่นแนล จำกัด
ซึ่งบริษัทถือหุ้นอยู่ในสัดส่วนร้อยละ 100 และบริษัท คิว.เอช. อินเตอร์เนชั่นแนล จำกัด
ได้ถือหุ้นในบริษัทย่อย คือ บริษัท คิว.เอช. อินเตอร์ เนชั่นแนล (บีวีไอ) จำกัด ในสัดส่วนร้อยละ
99 โดยบริษัท คิว.เอช. อินเตอร์เนชั่นแนล (บีวีไอ) จำกัด ได้เข้าลงทุนในบริษัท ฮาเบอร์วิว
จำกัด ซึ่งประกอบธุรกิจโรงแรมและอาคารสำนักงานให้เช่าในเมืองท่าไฮฟง ประเทศเวียดนาม
โดยถือหุ้นอยู่ในสัดส่วนร้อยละ 13.31

  (5) ธุรกิจรับบริหารอาคารสำนักงานและอาคารที่พักอาศัย

 โดยบริษัทรับบริหารอาคารสำนักงาน Wave Place นอกจากนี้ได้จัดตั้งบริษัทย่อยขึ้น 2 บริษัทเพื่อดำเนินธุรกิจรับบริหารดังกล่าว ได้แก่ บริษัท เซ็นเตอร์พอยท์ แมนเนจเม้นท์ จำกัด (บริษัทถือหุ้นในสัดส่วนร้อยละ 100) และบริษัท คิวเฮ้าส์ ออฟฟิศ แอนด์ คอมเมอร์ เชียล แมนเนจเม้นท์ จำกัด (บริษัทถือหุ้นในสัดส่วนร้อยละ 100) ปัจจุบันบริษัทย่อยทั้งสองยังไม่ได้ดำเนินธุรกิจ 

  (6) ธุรกิจร่วมลงทุนในบริษัทอื่น อันได้แก่

(ก) บริษัท จี. เอส. พร็อพเพอร์ตี้ แมนเนจเม้นท์ จำกัด
ประกอบธุรกิจพัฒนาโครงการอาคารศูนย์การค้าให้เช่า ซึ่งบริษัทถือหุ้นอยู่ในสัดส่วนร้อยละ 49
โดยบริษัท จี. เอส. พร็อพเพอร์ตี้ แมนเนจเม้นท์ จำกัด ให้บริการศูนย์การค้าเกษรพลาซ่า
ขนาดพื้นที่ 12,354 ตารางเมตร ในย่านราชประสงค์ โดยให้บริการพื้นที่เช่าสำหรับร้านค้าปลีก
อาทิ เช่น ร้านแฟชั่น ร้านอาหาร ร้านจิวเวอรี่ ร้านหัตถกรรมไทยและอื่นๆ โดยมีการจัดกลุ่ม
และแบ่งพื้นที่ร้านค้าตามรูปแบบที่ได้กำหนดไว้ เกษรพลาซ่าเปิดให้บริการในปี 2537 ภายใต้แนวคิด
“International Lifestyle” ซึ่งเป็นผู้บุกเบิกตลาดค้าปลีกระดับบน เป็นศูนย์การค้าที่มี Brand
name ชั้นนำจากต่างประเทศมากกว่า 50% มีกิจกรรมทางด้านการตลาดอย่างสม่ำเสมอ
อย่างไรก็ดีในช่วงเศรษฐกิจตกต่ำ (ปี 2540-2542)
เกษรพลาซ่าได้รับผลกระทบอย่างมากในส่วนของลูกค้าซึ่งส่งผลให้ภาพลักษณ์ศูนย์การค้าไม่สามารถคงแนวคิด
International Lifestyle ได้ จึงส่งผลให้ปี 2543 เกษรพลาซ่ามีการปรับเปลี่ยนรูปแบบเป็น
“Essence of Quality Lifestyle”
โดยมีการจัดกิจกรรมส่งเสริมการตลาดอย่างต่อเนื่องตลอดทั้งปี เพื่อสร้างสีสัน
รักษากระแสประชาสัมพันธ์และเพิ่มรายได้

(ข) บริษัท โฮมโปรดักส์ เซ็นเตอร์ จำกัด
ประกอบธุรกิจจำหน่ายวัสดุก่อสร้างและอุปกรณ์ตกแต่งบ้าน ซึ่งบริษัทถือหุ้นอยู่ในสัดส่วนร้อยละ 27
โดยบริษัท โฮมโปรดักส์ เซ็นเตอร์ จำกัด จำหน่ายสินค้าและบริการที่เกี่ยวกับการก่อสร้าง ซ่อมแซม
ต่อเติม ตกแต่งบ้านและที่อยู่อาศัยที่มีสินค้าหลากหลายที่ครบวงจร โดยใช้นโยบายการตลาด One
Stop Shopping ทำให้ผู้ซื้อได้สินค้าครบถ้วนโดยมีสินค้าให้เลือกหลากหลาย
รวมถึงให้บริการออกแบบห้องต่างๆ บริการจัดส่ง บริการจ้างผู้รับเหมา และบริการสั่งซื้อพิเศษ
ปัจจุบันบริษัท โฮมโปรดักส์ เซ็นเตอร์ จำกัด มีสาขาอยู่ 8 สาขา
สาขาของบริษัทจะตั้งอยู่ในทำเลที่มีผู้อาศัยอยู่หนาแน่น
โดยเฉพาะหมู่บ้านและผู้ซื้อสะดวกในการเดินทางไปซื้อสินค้า
รูปแบบการจัดแบ่งสินค้าจะเหมือนกันทุกสาขา โดยเน้นที่ความสะดวกในการเลือกซื้อ บริษัท
โฮมโปรดักส์ เซ็นเตอร์ จำกัด จะมุ่งเน้นกลุ่มลูกค้าที่มีบ้านของตนเอง ทั้งที่อยู่ตามหมู่บ้าน
และผู้รับเหมาที่รับจ้างก่อสร้างทั่วๆไป

(ค) บริษัท ควอลิตี้ คอนสตรัคชั่น โปรดักส์ จำกัด
ประกอบดำเนินธุรกิจผลิตและจำหน่ายวัสดุคอนกรีตมวลเบา ซึ่งบริษัทถือหุ้นอยู่ในสัดส่วนร้อยละ 25
โดยถือผ่านบริษัท คิว.เอช. อินเตอร์เนชั่นแนล จำกัด การประกอบธุรกิจของบริษัท ควอลิตี้
คอนสตรัคชั่น โปรดักส์ จำกัด เป็นการผลิตและจำหน่ายวัสดุคอนกรีตมวลเบา (Autoclaved
Aerated Concrete-AAC) โดยผลิตและจำหน่ายเป็นชิ้นส่วนต่างๆ
ของอาคารที่ครบถ้วนสมบูรณ์แบบ คือ บล็อก แผ่นผนัง แผ่นพื้น แผ่นหลังคา ทับหลังช่องเปิด ขั้นบันได
รวมถึงอุปกรณ์ยึดติดระหว่างก้อนหรือระหว่างแผ่น พร้อมทั้งปูนก่อและปูนฉาบ
กำลังการผลิตของบริษัททั้งสิ้นประมาณ 178,000 ลูกบาศก์เมตรต่อปี
โดยมีปริมาณการผลิตจริงประมาณร้อยละ 70 ของกำลังการผลิตของบริษัท ปัจจุบันบริษัท ควอลิตี้
คอนสตรัคชั่น โปรดักส์ จำกัด จำหน่ายสินค้าให้แก่ลูกค้าโดยตรงเป็นส่วนใหญ่
และมีตัวแทนจำหน่ายตามภาคต่างๆ เช่น ภาคใต้ ภาคเหนือตอนบน และภาคตะวันออก
ลูกค้าของบริษัทมีหลายประเภท ได้แก่ ผู้รับเหมาก่อสร้าง เจ้าของโครงการ และลูกค้าทั่วไป

โครงสร้างการถือหุ้นในบริษัทย่อย และบริษัทร่วม

[]

13.31%

บจก.ฮาเบอร์ วิว

หมายเหตุ : * เดิมบริษัท ควอลิตี้ เฮ้าส์ จำกัด (มหาชน) ถือหุ้นทางอ้อมในบริษัท โฮมโปรดักส์
เซ็นเตอร์ จำกัด โดยถือโดยผ่านบริษัทย่อย คือ บริษัท คิว.เอช. อินเตอร์ เนชั่นแนล จำกัด
ในสัดส่วนร้อยละ 30

ในเดือนมกราคม 2544 บริษัท คิว.เอช. อินเตอร์ เนชั่นแนล จำกัด
มีมติอนุมัติให้ขายเงินลงทุนในหุ้นสามัญของบริษัท โฮมโปรดักส์ เซ็นเตอร์ จำกัด ทั้งหมดจำนวน
599,999 หุ้น ให้แก่บริษัท ควอลิตี้ เฮ้าส์ จำกัด (มหาชน) ในราคาหุ้นละ 107 บาท
(มูลค่าที่ตราไว้หุ้นละ 100 บาท) ภายหลังจากการจำหน่ายเงินลงทุนดังกล่าวแล้ว บริษัท
โฮมโปรดักส์ เซ็นเตอร์ จำกัด ได้เพิ่มทุนจำนวน 75 ล้านบาท เพื่อจำหน่ายให้กับผู้ถือหุ้นเดิม บริษัท
ควอลิตี้ เฮ้าส์ จำกัด (มหาชน) ได้ใช้สิทธิซื้อหุ้นเพิ่มทุนดังกล่าวเพียงบางส่วน
ซึ่งมีผลทำให้อัตราส่วนการถือหุ้นของบริษัทลดลงจากร้อยละ 30 เป็นร้อยละ 27

  3. โครงสร้างรายได้

โครงสร้างรายได้ของบริษัท ควอลิตี้ เฮ้าส์ จำกัด (มหาชน) *

[TABLE]

หมายเหตุ : * รายได้ของบริษัทมาจากการจำหน่ายในประเทศทั้งสิ้น

  สาเหตุที่ไม่ได้นำรายได้ของบริษัทร่วมมาคำนวณโครงสร้างรายได้
  เนื่องจากส่วนได้เสียของบริษัทร่วมมียอดติดลบ หรือมีส่วนแบ่ง กำไรในปริมาณเล็กน้อย
  ซึ่งไม่มีนัยสำคัญต่อโครงสร้างรายได้รวม จึงไม่นำมารวมในโครงสร้างรายได้ของบริษัท

  โครงสร้างรายได้จากบริษัทร่วมตามวิธีส่วนได้เสีย

[TABLE]